Saya berkhidmat dalam polis Boston selama 38 tahun.
Ada banyak pengajaran.
Pengajaran paling penting adalah
jika seseorang mahu buat jahat, mereka pasti akan cari jalan.
Kami berusaha gigih untuk halang tragedi sebegini, tapi...
setiap manusia ada sisi gelap tersembunyi.
BAB I TOPI PUTIH, TOPI HITAM
Saya dah sertai 59 maraton.
Boston ialah maraton terbaik di dunia.
PENGUASA JABATAN POLIS BOSTON
Ia satu acara meriah yang jatuh pada hari Easter.
Bandar dibanjiri pengunjung. Bunga mekar. Semua orang menantikan Hari Patriot.
Ia hari cuti umum di Boston.
Semua orang keluar dan tengok maraton.
Ini hari penting dan istimewa di bandar.
Massachusetts satu-satunya tempat yang menyambut Hari Patriot.
Ia menakjubkan sebab ada banyak sejarah di sini.
Saya gembira dapat kembali ke bandar
di mana loghat saya dianggap normal.
Ramai anak jati Boston. Kemegahan Boston kuat di sini.
Bagi saya, penduduk bandar Boston adalah masyarakat terbaik di dunia.
- Kita berjaya! - Boleh jalan!
Dalam bab bersukan, mereka boleh jadi gila.
Ayuh, Bruins!
Tapi maraton itu acara penting di Boston.
Ini maraton tertua di Amerika,
dan yang paling utama.
Acara ini sangat meriah. Orang ramai sambut secara serius.
Kereta api dan bas cuti. Pengunjung penuh di sepanjang jalan.
Saya ke maraton itu dengan kawan-kawan saya setiap tahun.
Kekasih saya, Kevin, sertainya.
Sejujurnya, saya tak sangka akan lari maraton.
Saya tak pernah lari sehinggalah berumur 42 tahun.
Tapi ia seronok, macam parti.
Penonton dan peserta saling bersorak.
Kami semua sama.
Garisan permulaan ialah di Hopkinton, dan jarak maraton adalah 42km.
Maraton tamat di bandar. Mereka yang ada di sana
semuanya mesra dan memberi dorongan.
Semua orang baik.
Bandar Hopkinton sudah bersedia.
Terasa bahangnya moto mereka, "Semuanya bermula di sini."
Peserta Boston bukan calang-calang.
Tak boleh saja-saja daftar. Kita perlu melayakkan diri.
Jika berjaya sertai Boston, itu pencapaian ulung kita.
Pusat Boston, Sungai Charles,
sebahagian daripada sambutan meriah Hari Patriot.
Pada hari itu, saya dapat sertai kelompok pelari pertama.
MARATON BOSTON 2013
Maka bermulalah Maraton Boston untuk sebahagian peserta.
Kita bakal saksikan semua pelari Maraton Boston, tapi kadangkala...
Sama seperti maraton lain, semua orang gembira.
Ia hari yang paling sempurna.
Latihan dengan ayah! Kami lari bersama sekejap.
- Cakap hai. - Hai.
Saya dan Krystle mula lambat
sebab kami berparti sakan malam sebelumnya dan bangun lewat.
Lihatlah,
peserta Maraton Boston lari merentasi Fenway Park
yang bakal sepi apabila Red Sox dan Rays selesai bermain
dan beribu lagi orang akan memenuhi jalan.
Mereka kata setengah juta orang menonton Boston Maraton
di sepanjang jalan New England.
Krystle tak pernah ke Maraton Boston
sebab dia biasanya ke perlawanan Red Sox.
Kini ke medan kiri. Bola itu di luar dinding.
Pedroia memecut menuju kejayaan.
Lontaran takkan sempat. Red Sox menang! Kemenangan pada Hari Patriot.
Pada hari itu, saya dan Krystle di jalan
di tempat paling sempurna, iaitu garisan penamat.
Boylston Street dipenuhi penonton. Bendera dari semua negara.
Saya ambil gambar bendera di garisan penamat
dan muat naik dalam Facebook.
Kami mesej kawan-kawan dan mereka kata, "Mari jumpa kami!"
Kami tak nak berganjak
sebab fikir kami boleh tangkap gambar Kevin
melepasi garisan penamat. Jadi kami kekal di situ.
Seingat saya, simpang kiri ke Boylston Street
dan garisan penamat berdekatan situ.
Sekalipun kaki dah sakit, orang ramai bersorak untuk kita.
Keluarga dan rakan polis ada di sana. Tak tergambar perasaan saya.
Saya tamatkan larian dalam masa tiga jam dan 35 minit.
Cukup gembira.
Selepas itu, saya naik kereta dan pulang ke South Boston.
Pada hari itu, jalan semakin ramai orang.
Lebih ramai pelari muncul.
Kami mula sorak, "Tahniah. Awak berjaya!"
Saya suka suasananya. Sorakan penonton tak putus-putus.
Macam parti besar.
Kami berdiri di situ menunggu Kevin.
Kawan yang jejaki Kevin mesej saya dan cakap
Kevin alami kekejangan di kawasan berdekatan Cambridge,
dan dia akan lambat sikit tiba di garisan penamat.
Kami kata, "Kita di tempat sempurna. Kita patut tunggu di sini."
Oh, Tuhan.
Jahanam keadaan di sini.
8:30 pagi. Ada letupan berlaku di garisan penamat.
UCC, betul apa saya dengar?
Ya, saya sahkannya.
Ada letupan baru berlaku di Boylston dan Exeter.
JAM 00 ISNIN
JAM 01 ISNIN
- Vanessa! - Apa dah jadi?
- Tidak! - Apa jadahnya dah jadi?
Saya ingat saya terjaga di tepi jalan.
Ada bau yang cukup busuk.
Telinga saya berdengung teruk, jadi saya tak dengar.
Ketika itu, ia cuma huru-hara.
Saya pandang sekeliling...
Saya dengar jeritan yang menggerunkan.
Okey?
Bergerak ke sana.
Ada seorang wanita di situ. Saya tengok kakinya dan fikir,
"Aduhai, kakinya parah."
Saya perlu hentikan pendarahannya.
Saya cuma ada tali pinggang.
Saya tanggalkan dan ikat kaki dengannya untuk hentikan pendarahan.
Ada perbualan di radio
mengatakan mungkin ada bom ketiga.
Jalan tutup! Kemungkinan letupan kedua!
Saya telefon teman lelaki saya untuk beritahu saya cintakan dia.
Maaf.
Saya suruh dia kirim salam sayang pada ibu.
Kemudian,
talian terputus.
Darah di merata tempat.
Kaki saya pula terpeleot dan dah patah.
Tapi saya ada di sebelah Krystle dan saya pegang tangannya.
Dia nampak terkulai.
Ketika itulah realiti tentang kejadian itu mula menyedarkan saya.
Ia cukup teruk.
Jangan risau tentang letupan itu, ya?
Kuat sungguh bunyinya.
Saya ingat ada satu pasukan menghampiri saya.
Mereka tanya nama saya dan saya tak boleh cakap.
Apabila masuk ambulans,
seorang wanita jumpa saya dan kata, "Ini telefon cik."
Saya ambil telefon itu dan letak dalam poket,
tapi itu bukan telefon saya.
Itu telefon Krystle dan saya tak ingat apa-apa lagi.
25 MINIT SELEPAS LETUPAN
BERITA GEMPAR
Kami ingin memaklumkan satu berita gempar terkini kejadian di Boston.
Kami difahamkan dua letupan telah berlaku berhampiran garisan penamat
Maraton Boston.
Mari kita lihat siaran langsung daripada helikopter sekarang.
Nampaknya satu tragedi telah berlaku di Boston, Massachusetts, tengah hari ini.
Kami tak tahu apa yang meletup. Kami tak tahu jika ada kemalangan.
Kami tak tahu jika ada pengebom.
Apabila saya lihat sekeliling, keadaan cukup huru-hara.
Ada orang di situ menjerit
bahawa ada pengunjung yang berada di situ
meninggal dunia.
Pada ketiku ini, kami cuba bawa pesakit paling parah ke hospital.
Saya ditahan di garisan penamat.
Ada pegawai polis beritahu larian dibatalkan.
Dah tamat. Larian dah berakhir. Maraton tamat.
Mereka kata ada bom di situ.
Itu yang saya... Tapi tiada sesiapa tahu apa-apa.
Lari!
Semua orang bertempiaran lari.
Saya terus telefon Karen, tapi rangkaian tak ada.
Ketika itu saya yakin ada masalah. Ada masalah besar.
Ayuh! Semua orang ikut sini. Semua orang diminta beredar. Ayuh!
Ke mana kami patut pergi?
Selepas maraton, saya pulang ke South Boston,
dan salah seorang sarjan saya datang meluru dan kata,
"Saya dimaklumkan dua bom meletup di garisan penamat."
Saya kata, "Apa? Takkanlah..."
"Tak mungkin. Saya baru balik dari sana."
Saya naik kereta dan hidupkan siren.
Semasa melalui 4th Street Bridge,
saya nampak orang menangis.
Saya boleh agak keadaan akan jadi huru-hara.
Sampai di tempat kejadian,
saya jumpa Pesuruhjaya Davis. Dia juga baru tiba di situ.
Saya keluar dari kereta dan sebaik saja kaki saya pijak tanah,
saya rasa serpihan.
Kemudian saya nampak kemusnahan di jalan.
Saya tak pernah lihat lumuran darah dan anggota badan di jalan begitu.
Jalan! Jalan! Terus ke sana!
Saya melihat kemusnahan
dan tubuh orang muda terbaring di jalan.
Memori itu tak pernah terpadam dalam fikiran saya.
Ketika itu saya sedar
ini mungkin serangan pengganas. Jujurnya, ia sukar untuk saya hadam.
Tiada siapa tahu apa nak difikirkan.
Banyak yang bermain di fikiran.
Dari mana awak mula?
WARTAWAN PENYIASAT
Sudah tiga dekad saya menjadi wartawan.
Dalam situasi begini, situasi julung kali dalam sejarah Boston,
wartawan tercari-cari jawapan,
untuk disalurkan kepada orang ramai.
Saya bergegas ke tempat kejadian semasa pita kuning baru dipasang.
Terdapat andaian bahawa kejadian itu adalah petanda kejadian lebih penting.
Kejadian ini menggerunkan semua orang.
Kami masih belum tahu punca letupan ini.
Semua orang dalam kekalutan untuk memahami apa yang berlaku.
Kami di restoran. Kami dengar dua letupan kuat.
Satu letupan perlahan, satu sangat kuat. Memang teruk.
Bunyi macam letupan meriam,
tapi cukup kuat sampai topi nak terpelanting.
Tak pasti sama ada ia kemalangan atau tidak.
Tiada siapa tahu apa berlaku,
dan kejadian ini cukup membingungkan pihak polis.
- Dia... - Dia pelari?
Ya. Dia tak berbahasa Inggeris dan menghilang.
Pegawai polis jumpa saya dan kata,
"Beredar dari sini. Kami tak tahu apa yang akan berlaku."
Kami mula terima kebanjiran laporan letupan bom di bandar.
Kemudian ada kebakaran mencurigakan berlaku di JFK Library.
Ia berlaku sebaik saja dua letupan ini berlaku.
Mungkinkah ini berkaitan?
Dua bom dah meletup.
Semua sangka akan ada letupan ketiga.
Kami paling takutkan serangan kedua.
Kami berada di kawasan baharu dan saya perlukan semua bantuan yang ada.
Jadi, saya segera hubungi Rick Deslauriers.
EJEN KHAS FBI
Anak buah saya gambarkan saya sebagai seorang penilai situasi.
Saya menilai secara terperinci.
Saya cuba fahami kaedah penyelesaian terbaik.
JAM 01 ISNIN
JAM 02 ISNIN
Setibanya saya di Boston,
keutamaan pertama ialah memastikan tiada bom kedua di sana.
Tapi kami perlu tutup tempat kejadian.
Kami perlu tutup sebahagian Boylston Street
dan tutup sama ada jalan masuk arah utara atau selatan.
Lokasi kejadian cukup teruk. Keadaan huru-hara.
Darah mangsa boleh dilihat di tepi jalan.
Melihat kawasan jenayah, saya nampak ada beg di merata tempat.
Setiap beg mungkin ada bom.
Pada saat itu, kami perlu kerahkan pasukan bom
untuk mencari bom kedua.
Ada anjing pengesan.
Kami geledah beg galas, deretan kedai.
Kami periksa lokasi kejadian.
Skuad bom mula menutup lokasi kejadian
agar penganalisis boleh buat kerja dengan selamat.
Sebaik mengesahkan tiada bom kedua, kami hubungi Peguam AS, Carmen Ortiz.
PEGUAM AMERIKA SYARIKAT
Dia akan jadi peguam bertanggungjawab mendakwa pengebom.
JAM 02 KHAMIS
JAM 03 ISNIN
Apabila melihat kemusnahan itu,
saya berdiri dan tubuh saya rasa seram sejuk.
Ia kelihatan seperti serangan pengganas.
Boleh nampak ada serpihan logam, pistol BB, darah.
Kami tahu ada bom yang dah meletup.
Pegawai mencari orang awam di Lapangan Terbang Logan
yang mungkin tangkap gambar kejadian.
Ketika itulah kami tubuhkan terminal Black Falcon
sebagai lokasi untuk memproses bukti.
TERMINAL BLACK FALCON
Lokasi ini sangat penting sebagai lokasi selamat dan mudah
untuk kumpul, proses dan pindahkan bahan bukti ke Quantico, Virginia.
Kami temukan banyak bahan bukti.
Ini kali pertama kami berhadapan kes ini.
Ini kes terbesar yang pernah berlaku di bandar ini
dan kami tak tahu siapa pelakunya.
Jadi kami mula menghantar penyiasat untuk menyoal siasat mangsa.
Serpihan logam mengenai belakang kaki dan tangan saya.
Saya alami luka kebakaran, tapi umur saya panjang.
Kami terpaksa potong anggota badan beberapa mangsa parah di lokasi kejadian.
Kaki mereka hancur.
Kemudian kami dapat laporan ada seseorang mencurigakan
dibawa ke bilik kecemasan.
Lelaki warganegara Saudi ini, keluar daripada asap letupan.
Dia alami luka dan pakaiannya koyak rabak.
Polis menghampiri dia.
Dia perasan polis datang. Dia ada telefon bimbit.
Dia lempar dan pijak telefonnya. Telefon bimbit boleh jadi peledak.
Ada individu yang ditahan.
Dia warga Arab Saudi yang berada di tempat kejadian.
Saya fikir, "Adakah dia suspek?"
JAM 04 ISNIN
JAM 05 ISNIN
Perkara pertama kami dengar ialah warga Arab Saudi dianggap suspek.
Terdapat andaian ia mungkin berkaitan dengan Al-Qaeda.
Selama sedekad,
negara ini sentiasa berwaspada terhadap ancaman serangan seterusnya.
Hari ini, ia berlaku.
Dia cedera dan polis sedang menyoal siasat
lelaki warga Saudi ini di hospital.
Kami soal dia,
manakala pasukan SWAT diarah pergi ke rumahnya.
Benda mencurigakan ditemui.
Dokumen rasmi, pasport, benda yang menimbulkan masalah.
Ekoran gentingnya situasi ini, kami perlu mengikut lunas undang-undang,
agar jika bukti yang ditemui
menunjukkan suspek kami bertanggungjawab,
kami boleh guna bukti itu di mahkamah.
Pihak berkuasa menggeledah rumah pelajar asing
yang cedera dalam letupan dan lari,
tapi mereka tidak temui apa-apa dan dia dilepaskan.
Rupa-rupanya dia mangsa. Dia tiada kaitan dengannya.
Kebetulan dia warga Saudi di garisan penamat
yang hidup dalam era Islamofobia.
Tak syak lagi wujud prasangka tentang siapa yang bertanggungjawab.
Tiada suspek dikesan hari pertama.
Petunjuk yang ada samar-samar. Kami adakan sidang akhbar negara
untuk menyampaikan perkembangan tentang pengeboman.
Saya beritahu gabenor ini mungkin serangan pengganas,
jadi FBI akan ketuai siasatan ini.
Sejujurnya, saya fikir, "Ya, uruskanlah kes ini."
Tapi gabenor minta saya yang adakan sidang akhbar.
Saya kata, "Saya?"
Saya patut dah boleh agak, bukan?
Ahli politik tak suka sampaikan berita buruk, jadi sayalah kena buat.
Seterusnya, saya menjemput Ed Davis, Pesuruhjaya Polis di Boston.
Terima kasih, Gabenor.
Pada pukul 2:50 petang, berlaku dua letupan berturut-turut
di laluan Maraton Boston berhampiran garisan penamat.
Orang awam diminta bertenang, tapi mereka kena faham
siasatan masih berjalan, dan orang awam harus
menyalurkan segala bentuk maklumat yang mereka ada kepada kami.
Saya beritahu orang ramai, "Ada gambar, beri."
Jika sesiapa nampak apa-apa dalam kejadian ini,
hubungi kami di 1-800-494-TIPS.
Lazimnya dalam kes sebegini, seseorang akan perasan sesuatu,
"Aduhai, dia beritahu saya
dia nak buat kerja begini. Saya nak hubungi polis."
Adakah tuan anggap ini serangan pengganas?
Gabenor Patrick kata ia serangan. Adakah tuan fikir begitu?
Kami belum dapat sahkan apa-apa,
tapi kamu boleh buat kesimpulan berdasarkan apa yang berlaku.
Sebagai rakyat dan sebagai wartawan, ini nampaknya serangan keganasan.
Ada yang mengkritik FBI kerana tak menggelarnya serangan pengganas,
tapi kami perlu kumpul bukti.
JAM 05 ISNIN
JAM 06 ISNIN
Malam itu, saya keluar mencari Karen.
Saya tak tahu apa yang berlaku.
Anak saya kata, "Boleh kami siar gambar ayah di Facebook dengan bendera?"
SAYA DOA DIA SELAMAT
HARAP ADA BERITA TENTANG AWAK
Teman lelaki Krystle, Joe, hubungi saya.
Joe datang dan jemput saya.
Dia tunjuk gambar Karen dan Krystle terbaring di atas tanah.
Gambar dah tular di Internet.
Saya boleh nampak wajah mereka. Muka mereka macam ayam berak kapur.
Kami bergegas ke hospital besar.
Kami tiba dan mereka beritahu saya Krystle ada di situ.
Mereka sedang bedah kakinya yang parah.
Mereka cuba selamatkannya.
Tapi mereka beritahu saya Karen tiada di situ.
Mereka tak dapat beri jawapan. Mereka tak tahu apa-apa.
Langsung tak tahu.
Mereka kata, "Kami tak tahu nak cakap apa."
Itu sajalah yang mereka boleh beritahu.
Tak masuk akal.
Mereka kata,
"Encik kena pergi periksa di semua hospital."
Jadi kami mula berjalan.
Bandar hantu. Saya tak pernah lihat perkara begini.
Tiada sesiapa pun di Boston.
Kami cari di merata tempat. Kami hubungi semua hospital.
Tiada siapa boleh beri jawapan. Kami tak jumpa Karen di mana-mana.
Saya sangka Karen dah mati. Saya tak syak lagi.
Kemudian tiba-tiba, telefon saya berdering.
Mereka beritahu saya Karen ada di bilik pembedahan.
Saya tak percaya. Saya kena tengok sendiri.
Jadi saya kembali ke hospital.
Saya nampak Karen.
Semasa terjaga, wajah pertama saya nampak ialah Kevin.
Saya gembira. Saya pegang dan usap tangannya.
Dia tak ingat apa yang berlaku.
Saya kata, "Semuanya akan okey.
Jangan risau. Saya cintakan awak.
Saya cintakan awak dan semuanya akan okey."
Ia satu keajaiban.
JAM 10 RABU
JAM 11 RABU
Pada malam pertama,
petunjuk terbaik kami tentunya rakaman lokasi kejadian.
Ia acara sukan utama. Media antarabangsa membuat liputan.
Pengunjung hadir dan bawa telefon bimbit serta kamera.
Itulah tugas Kevin Swindon.
Kevin Swindon ialah penyelia Skuad Siber
di pejabat FBI Boston.
Tugas saya berkaitan forensik komputer dan forensik digital.
Tak syak lagi media digital akan menjadi
faktor penting dalam siasatan ini.
Telefon tak berdering, tapi e-mel sangat sibuk.
Sampai ke satu tahap, ia nyaris menjadi penuh.
Berpuluh-puluh ribu e-mel.
Saya terlepas pandang jumlah bukti digital yang kami akan terima.
Mereka menerima beribu-ribu gambar, pita video dari iPhone.
Sudah 3 jam 38 minit berlalu.
Ada lebih daripada 125 buah telefon bimbit dikutip dari Boylston Street.
Kami dah lari sebatu di Maraton Boston!
Oh, Tuhan!
Apa dah jadi?
Tiada petunjuk ketika itu.
Jadi kami cari video untuk dapatkan petunjuk.
Kami ada rakaman dari The Forum, Walgreens.
Kami ada rakaman dari bank, apa-apa kedai di sepanjang laluan itu.
Kami mengumpul dan dapatkan sebarang video yang ada.
Kami ada beratus ribu video, tapi bukan mudah untuk proses
bukti video sebanyak itu
dalam tempoh masa yang kami ada.
Untuk meneliti lapan jam video,
kami perlukan masa lapan jam.
Kami ada beberapa pasukan yang meneliti video-video tersebut.
Masalahnya ialah beribu jam video perlu diteliti.
Selain itu, cabarannya ialah
kami tak tahu apa atau siapa yang kami cari.
Setiap minit berlalu
membuka peluang kepada pelaku untuk meloloskan diri.
Siasatan ini adalah tugas paling intensif
yang saya uruskan di Jabatan Polis Boston.
Semasa pengeboman berlaku,
saya dan keluarga bercuti di Arizona.
Saya baru beritahu FBI yang saya nak bersara.
PEMBANTU EJEN KHAS FBI
Sebaik tiba di Sedona, telefon saya berdering tak putus-putus.
Ketika itulah saya lihat gambar pengeboman itu.
Ia sangat teruk.
Saya dah terlibat dalam kes jenayah ganas, dadah, samseng.
Ramai orang kata saya penjemput bala.
Apabila melihat gambar pengeboman itu,
isteri saya kata, "Tangkap bedebah itu."
JAM 16 SELASA
JAM 17 SELASA
Kami boleh berada sedekat ini saja di lokasi letupan Boston Maraton semalam.
Lokasi dikawal ketat.
Kami masih tak tahu siapa bertanggungjawab
dan apa motifnya.
Tiada tangkapan dibuat. Tiada suspek yang kami tahu.
TIGA TERBUNUH, 176 CEDERA
Cuma dua alat letupan ditemukan dan kedua-duanya telah meletup.
Mereka tidak menemukan bom yang belum meledak.
Pada pagi Selasa, pasukan tindakan bukti
datang dan mula memeriksa lokasi jenayah.
Kami jumpa bukti di atas bangunan, di tingkap, di atas kereta.
Ia tempat kejadian jenayah besar dan segalanya bersepah di merata tempat.
Kami jumpa pistol BB, serpihan bom.
Serpihan itu bukanlah sejenis yang kita boleh jumpa di atas tanah,
tapi ia sebenarnya paku dan objek yang menyerupai BB.
Mereka melihat objek yang menghasilkan bom itu.
Apakah bahan yang digunakan? Apa fius itu? Apa peledak yang digunakan?
Ada beg galas yang hancur tapi tak nampak macam kesan terkena letupan.
Kami percaya itulah beg galas yang mengandungi bom.
Pakar bom terus berkata, "Ini alat kawalan jauh."
Semasa mengumpulkan bukti,
kami mula menyusun teka-teki bom ini.
Bom pertama meletup di garisan penamat.
Bom kedua meletup 12 saat kemudian
di depan restoran bernama The Forum.
Teori kami adalah
bom itu dibawa ke tapak pengeboman di dalam beg galas
dan ia bom periuk tekanan dengan serpihan logam di dalamnya.
Bom periuk tekanan adalah senjata pengganas popular.
Bahagian bom boleh dibeli di kedai berbeza.
Penutup periuk tekanan dalam pengeboman Isnin
telah ditemukan di atas bumbung berdekatan.
Saudara rasa
ia menunjukkan tanda-tanda keganasan domestik?
Ini siasatan keganasan. Ini kes keganasan.
Sama ada ahli politik risau, "Kami enggan sampaikan beritahu buruk."
Tak mengapa, tapi jangan salah faham. Ini siasatan keganasan.
Sebab FBI yang jalankannya.
Keganasan ialah serangan yang didorong oleh ideologi.
Dalam pengeboman Boston, kami tak tahu apa ideologinya.
Tapi pada masa itu, tak kira angkara siapa,
kami jumpa beg galas, bom periuk tekanan.
Kami jumpa serpihan logam di dalam periuk tekanan.
Ini dicipta secara khusus untuk membunuh orang.
Kami boleh beritahu rakyat Amerika bahawa kami syak ini serangan pengganas.
JAM 20 SELASA
JAM 21 SELASA
Selamat pagi. Saya baru diberi taklimat oleh Pasukan Keselamatan Negara,
bersama Pengarah FBI, Mueller berkaitan serangan di Boston.
Berdasarkan maklumat yang kami dapati,
FBI menyiasat kejadian sebagai tindakan keganasan.
Bila-bila masa saja bom disasarkan terhadap orang awam,
ia tindakan keganasan.
Kami masih tak tahu siapa pelaku dan apa motifnya.
Orang awam diminta elak membuat andaian sebelum memperoleh fakta.
Saya beri jaminan kami akan jalankan siasatan terperinci.
Kami akan siasat siapa pelaku dan motif perbuatan mereka.
KESATUAN ISLAM BOSTON
9/11 adalah titik tolak untuk saya, dan untuk kami semua,
khususnya untuk orang Islam.
Kami terkejut melihat apa yang berlaku.
Namun saya boleh nampak perubahan.
Tiba-tiba, kami rasa seolah-olah kami yang melakukan perbuatan itu.
Ia masa yang sukar untuk kami.
Seruan utama Islam ialah menjadi manusia yang baik.
Kami di sini sebagai warga Amerika. Kami sebahagian daripada masyarakat.
Tapi apabila kita tak tahu sesuatu,
reaksi pertama kita adalah ketakutan.
Itulah yang berlaku kepada orang Islam.
JANGAN SESEKALI LUPA
Baliklah!
Pergi dari sini!
Baliklah!
PELAJAR KOLEJ
Dalam era pasca 9/11, kejadian buli memang menjadi-jadi.
Ia konsisten. Ia berlaku setiap hari.
Saya sentiasa menyembunyikan ciri-ciri tertentu dalam diri saya,
setiap masa
dalam kehidupan seharian.
Saya pindah ke Boston semasa tujuh tahun.
Dua minggu sebelum 9/11.
Budak-budak buli saya dengan bom palsu
kemudian lari dan buat bunyi berdetik.
Jadi, saya amat malu menjadi seorang muslim.
Semasa pengeboman berlaku, saya di kolej.
Saya ingat saya terfikir, "Harap tiada kaitan dengan Islam."
Jauh di lubuk hati, kami pasti akan terfikir
perbuatan itu mungkin dilakukan oleh seseorang
yang beragama Islam.
Islamofobia baru saja mula beransur hilang.
Saya memang tak syak lagi mereka akan salahkan orang Islam.
JAM 22 SELASA
JAM 23 SELASA
Sebaik menentukan ia adalah kejadian keganasan,
tugas utama kerajaan persekutuan
adalah mencari pengebom ini.
Kami dah tahu lokasi pengeboman.
Ada kedai-kedai di Boylston Street
yang pasang kamera CCTV.
Jadi kami tahu dengan melihat klip CCTV,
kami mungkin akan menemukan imej pengebom.
Bukti pertama yang penting ialah rakaman video dari The Forum.
Mereka ada kamera luar yang dipasang di atas pintu.
Kedudukannya yang baik membolehkan ia merakam letupan kedua.
Kami mula meneliti rakaman tersebut
kerana kami tahu ia mengandungi bukti penting untuk kami.
Penganalisis kami menonton video ini berulang kali.
Memandir, memain semula.
Memandir lagi. Malah pertingkat kualiti.
Sepanjang malam, bingkai demi bingkai.
Kami tak temui apa-apa dalam video itu.
Tapi ada orang awam hubungi kami dan kata,
"Saya di seberang jalan dan saya ada gambar yang awak mungkin mahu."
"Gambar ini diambil sebelum letupan berlaku."
Pasukan pengumpul bukti kami ambil gambar-gambar itu,
dan ada gambar beg galas berada di atas tanah.
Kami selaraskan masa gambar itu diambil dengan rakaman dari The Forum,
dan kami dapati orangnya lebih tinggi berbanding yang lain
dan memakai topi putih.
Saya terus hubungi Rick dan kata,
"Rick, datang ke makmal untuk lihat sesuatu."
Kevin Swindon telefon saya, "Bos, nak tunjuk video."
Ada individu bertopi putih berjalan ke arah lokasi pengeboman,
dan dia berhenti dekat pokok di depan The Forum.
Dia berdiri dan menonton macam pengunjung lain.
Kemudian dia jatuhkan beg galas dan dia berdiri di situ.
Nampak macam dia ambil gambar pelari, macam hantar mesej.
Kemudian, kita boleh nampak gegaran daripada letupan pertama.
Semua orang dalam kamera pandang ke kiri, kemudian dia berjalan ke kanan.
Oh Tuhan! Ada sesuatu yang meletup. Oh Tuhan, ada sesuatu berlaku.
Sebaik saja dia beredar dari pandangan kamera,
bom kedua meletup di depan restoran The Forum.
Ketika itu, kami tahu kami ada rakaman salah seorang pengebom.
Kami panggil dia Topi Putih.
JAM 38 RABU
JAM 39 KHAMIS
Rabu umpama hari terputus hubungan. Tiada langsung berita.
Tiba-tiba sidang akhbar yang sepatutnya bermula dibatalkan.
Ini sidang akhbar.
Tapi kami perlukan lebih masa untuk bersedia.
- Sekarang pukul berapa? - Saya tak tahu.
Kami batalkan sidang akhbar
sebab kami temukan bukti video pada masa itu
dan kami perlu fokus pada itu dulu.
Tapi pihak media mula membuat andaian
tentang apa yang berlaku.
Polis cuba sedaya upaya untuk menyembunyikan maklumat.
Jadi media sosial menjadi wadah penyebar maklumat.
Orang melihat gambar dan berkata, "Apa awak tahu tentang orang ini?"
Masalahnya, persoalan mereka berbaur pertuduhan.
Orang semberono menuduh,
dan polis Boston menerima banyak petunjuk palsu.
Ada orang hantar gambar sosok manusia gelap berjalan di atas bumbung.
Nampak macam gambar Bigfoot ini.
Kemudian kami terima gambar beg kecil di lokasi kejadian letupan berlaku.
Kemudian biro membuat analisis dan berkata, "Photoshop."
Semua ini membazirkan usaha kami untuk menangkap penjenayah sebenar.
Tapi ia giat disebarkan di Internet.
Orang duduk di rumah dan menjadi detektif di media sosial.
Ia juga membuka ruang kepada pentaasub
untuk membuat andaian dan menyebarkan kebencian.
Orang akan kata ini kerja pengganas Islam.
SEMUA INI ANGKARA ORANG ARAB ITU
Figura sayap kanan yang mengangkat sentimen ini tidak membantu.
Kebelakangan ini, kebanyakan pengganas beragama Islam.
Mereka menyemarakkan semula api Islamofobia di seluruh negara.
Berita media tidak membantu.
Sumber kami dalam cerita ini mendorong kami untuk melihat dengan mendalam
siapa warga Arab Saudi ini.
Walaupun dah dibebaskan, pihak media masih mengganggu
warga Arab Saudi itu, malah rakan sebiliknya.
Tahu apa-apa tentang pengeboman?
Encik ada kaitan? Polis geledah pangsapuri encik.
Kemudian mereka kata ada orang dibawa ke mahkamah persekutuan.
Ada banyak laporan media mengatakan bahawa penangkapan telah dibuat.
Beratus orang berkumpul di luar mahkamah.
Wartawan ada di mana-mana. Keadaan jadi huru-hara.
Saya tanya, "Adakah dia dalam tahanan?"
"Saya tak tahu."
Ada banyak berita palsu tersebar. Ramai yang nak tahu berita gempar.
Tahu-tahu saja,
kemungkinan ada bom atau letupan di kawasan itu.
Selepas kekecohan itu, kami diberi lampu hijau
dan pekerja dibenarkan masuk dan ambil barang mereka,
manakala mahkamah ditutup hari ini.
Pihak berkuasa menekankan tiada suspek ditahan.
Ada banyak berita palsu disebarkan di luar sana.
Kami perlu membezakan mana yang betul dan mana yang salah.
JAM 52 SELASA
JAM 53 SELASA
Pada masa itu, kami telah kenal pasti salah seorang pengebom.
Seterusnya, kami kena kumpul lebih banyak bukti dari Boylston Street.
Kami nak tahu jika ada petunjuk lain
boleh bantu kami kenal pasti suspek.
Bukti kritikal seterusnya yang kami dapat
adalah video daripada sebuah perniagaan
di simpang Boylston Street bernama Whiskey's.
Daripada video itu, kami boleh selaraskannya
dan nampak Topi Putih berjalan di selekoh.
Tapi ada lagi yang video itu tunjukkan kami.
Topi Putih ditemani seorang lelaki lain bertopi hitam dan beg galas
dan mereka bersama.
Itu menjadi satu siasatan lain. Kami dah kenal pasti dua orang.
Bagaimana kami boleh ikut mereka merentasi masa melalui rakaman video?
Kami dapat cipta garis masa antara dua lokasi tersebut
daripada perakam video berbeza
dan jejaki langkah mereka.
Dia ikut lorong di Whiskey's dan berjalan menuju ke The Forum.
Nampaknya mereka berdua bersembunyi dan kaburi mata polis.
Mereka tak jaket berhud. Mereka tak sembunyikan wajah.
Mereka mudah dicam.
Mereka dua lelaki muda Kaukasia.
Mereka pakai topi, bercermin mata hitam.
Masalahnya ialah kami tak tahu siapa mereka.
Pada masa itu, perisian pengecaman wajah
bagus cuma untuk gambar berbingkai tiga inci.
Gambar yang kami ada tak jelas. Ia pecah.
Ada yang ditangkap dari jauh.
Kami tak tahu siapa mereka serta motif pengeboman mereka,
tapi kami dah cam pengebom itu.
Rick Deslauriers hubungi saya,
dan saya bergegas ke sana.
Carmen Ortiz ada di sana dan mereka mainkan video itu.
Itu kali pertama saya lihat gambar mereka.
Mereka mainkannya berulang kali.
Apabila melihat video itu, saya kata, "Sah itu mereka."
"Merekalah orangnya."
Saya cukup pelik betapa polosnya rupa mereka.
Mereka galas beg, berjalan-jalan,
nampak macam budak kolej lain.
Tapi kami tak tahu
siapa mereka,
di mana mereka,
dan jika mereka bersama orang lain.
Jadi kami perlu buat keputusan
bagaimana kami boleh guna bukti rakaman ini.
Dedahkan video kepada rakyat Amerika atau terus menyiasat
secara sulit untuk mengenal pasti individu ini?
Saya rasa penting pada ketika itu
untuk orang ramai lihat video itu.
Tapi yang lain tak sependapat.
Kami berbeza pendapat
bila gambar itu boleh didedahkan dan meminta bantuan orang ramai.
Gerak hati saya mengatakan kami tak boleh simpan maklumat.
Ia perlu dedahkan. Saya yakin dengan cara itu,
sekejap saja kami dapat cekup suspek.
Mereka yang lain membisu.
Dalam FBI , kami mahu mengawal situasi.
Ia cara lebih selamat.
Jika gambar pengebom tersebar, pengebom tahu polis dah tahu
siapa mereka, dan ia akan menyebabkan mereka lari.
Ya, mungkin mereka akan lari
sebaik nampak gambar mereka tersebar.
Tapi peduli apa?
Orang tahu siapa yang melakukan jenayah ini dan akan bantu kami.
Kami ada gambar dua lelaki.
Cuma mereka atau ada lagi yang lain?
Kami tak rasa ada pengebom lain.
Tapi kami perlu menyiasat sekiranya mereka ada rakan sekongkol.
Bendanya belum tahu, tapi gambar mereka dah didedahkan.
Apa yang dikawalnya?
Ia berkemungkinan besar mengundang risiko dan bahaya.
Sebarang keputusan siasatan
terutamanya berkaitan bukti yang dikeluarkan kepada rakyat Amerika
perlu diluluskan oleh Carmen dan Jabatan Keadilan di Washington.
Carmen kata, "Pihak Jabatan Keadilan
tidak membenarkan gambar dikeluarkan."
Saya agak marah dengan keputusan itu.
Kami patut simpan dulu.
Kami patut cari petunjuk kukuh yang boleh membawa kepada
penangkapan suspek tanpa mereka sedar mereka sedang diburu.
Saya kata, "Saya nak kamu tahu bahawa jika seseorang cedera,
saya akan hebahkan maklumat itu."
Mereka diam.
Perjumpaan tamat dan saya keluar seorang diri.
JAM 52 SELASA
JAM 53 SELASA
Karen dalam keadaan separa sedar.
Dia tanya apa yang berlaku kepada Krystle.
Kali pertama saya tanya, "Dia matikah? Saya tahu. Cakap saja."
Mereka beritahu saya dia telah meninggal.
Hari ini, satu lagi mayat telah dikenal pasti.
Krystle Campbell, 29 tahun, dari Medford, Massachusetts.
Kami dapat tahu kekeliruan berlaku kerana telefon Krystle
ada di dalam poket Karen.
Telefon bimbit di dalam poket saya adalah milik Krystle.
Keluarga dia telefon.
Mereka tanya Krystle dan kata, "Krystle ada di sini,"
tapi sebenarnya itu Karen dalam bilik bedah, bukan Krystle.
Teman lelaki Krystle ketika itu adalah orang
yang masuk ke bilik bedah dan mengecam saya.
Saya tak dapat bayangkan perasaan keluarga Krystle.
Mereka di situ sepanjang malam dan sangka Krystle selamat.
Rupa-rupanya mereka tersilap orang.
Kami cukup berdukacita atas kematian anak kami, Krystle.
Dia seorang yang baik.
Semua orang yang mengenali dia sayangkan dia.
Ia sangat sukar untuk diterima. Masih sukar sehingga hari ini.
Saya masih tak faham.
Hati saya hancur memikirkan mangsa yang terkorban.
Ia melibatkan korban jiwa. Saya nak tahu siapa bertanggungjawab.
Pada pagi Khamis,
Presiden Obama dan isteri turun padang.
JAM 65 KHAMIS
Selain mengarahkan anggota memburu suspek,
saya perlu ikut turun padang.
Apabila presiden turun padang, hari kami menjadi cukup sibuk.
Boston ada 11 Polis Daerah. Kami ada 1,800 anggota beruniform.
Tugas saya ialah menyusun tugas mereka.
Kami bimbang tentang pengerahan anggota kami untuk acara itu.
Ia persediaan lawatan presiden yang paling ketat kami lakukan
kerana ada ancaman terhadap Presiden.
Mereka kata Presiden Obama akan datang jumpa saya.
Dalam kepala saya,
"Kawan saya baru mati. Saya enggan kongsi kesedihan."
"Saya nak cuba sembuh secepat mungkin."
Obama datang. Kehadirannya boleh dirasai.
Dia kata, "Kami akan tangkap mereka."
Mereka mahu menakutkan kita,
menggentarkan kita,
dan menggugat nilai-nilai kita yang menjadikan kita warga Amerika.
Saya ingin tegaskan bahawa mereka tersilap memilih bandar untuk mengganas.
Tidak sesekali di Boston.
Kali ini tahun depan, seluruh dunia akan kembali
ke bandar Amerika yang hebat ini untuk berlari lebih laju
dan bersorak lebih lantang untuk Maraton Boston ke-118.
Percayalah.
Bagi saya, ucapan Obama sangat menyentuh dan memanjangkan lagi tempoh siasatan
sambil mengajak orang ramai berganding bahu dalam mencari suspek.
Kami di sini tak takutkan apa-apa
dan ia satu contoh baik apa kita patut buat
apabila berada dalam tekanan.
Ucapannya mengalihkan perhatian,
tapi saya rasa bandar itu perlukannya.
Pada hari keempat, berlaku kebocoran maklumat.
Salah satu media ada gambar itu.
Sebuah stesen media Boston mahu keluarkan gambar itu
kepada rakyat Amerika dan ia buat saya marah.
Saya...
Ia terlalu besar untuk dikawal.
Kami perlu buat keputusan terbaik
dalam situasi yang sentiasa berubah.
Empat hari sudah berlalu.
Tiada berita apa-apa.
Siasatan kami temukan jalan buntu.
Cuma ada gambar.
Kami putuskan cara terbaik adalah
mengeluarkan bukti video sebelum media mendedahkannya.
Sejujurnya, saya lega yang ia berlaku.
Ada sesiapa fikir,
"Ed saja yang mahu keluarkannya?"
Saya takkan buat sebegitu dalam siasatan begitu.
Saya tak tahu bagaimana ia bocor.
Pada hari itu, sidang akhbar khas telah diadakan.
Sumber saya beritahu saya ada penemuan penting dalam kes ini.
Di belakang saya, mereka memasang kekuda kamera.
Saya akan ke tepi sekarang kerana mereka bersiap sedia untuk sidang akhbar.
Sidang akhbar ramai orang.
Ini sidang akhbar paling ramai dalam kerjaya saya.
Sebelum saya ke pentas sidang akhbar,
itu saat paling tertekan dalam hidup saya.
Beban dunia terasa di bahu saya.
Semasa muda dan di fakulti undang-undang,
ucapan awam menakutkan saya.
Saya lebih rela main rolet Rusia
daripada buat ucapan awam.
Tapi saya sedar itu tanggungjawab saya.
Hanya saya boleh beri ucapan dan saya perlu kuat demi mangsa.
Selamat tengah hari.
Saya Richard Deslauriers, ejen khas FBI Boston.
Ucapan itu banyak kerjanya.
Jabatan Keadilan perlu menyemaknya
untuk pastikan kandungannya tidak jejaskan pendakwaan jenayah kes itu.
Selepas analisis terperinci gambar, video dan bukti lain,
kami akan keluarkan gambar dua suspek ini.
Mereka dikenal pasti sebagai Suspek 1 dan Suspek 2.
Mereka nampaknya ada kaitan.
Jika anda nampak mereka, hubungi pihak berkuasa.
Sebarang maklumat tentang pengeboman atau lelaki ini,
sila hubungi talian dalam senarai gambar.
Dengan bantuan media, imej ini akan sampai
ke tangan orang di seluruh dunia.
Kami anggap suspek bersenjata dan sangat berbahaya.
Jangan dekati mereka.
Jangan cuba menahan mereka kecuali pihak berkuasa.
Terima kasih.
Topi Hitam, Topi Putih.
Itulah orang yang kami cari. Merekalah orangnya.
Serta-merta, orang di sana keluarkan telefon, ambil gambar
untuk sebarkan maklumat ini kepada orang ramai.
FBI mengeluarkan gambar dua suspek
dalam kes pengeboman Maraton Boston.
Inilah detik yang dinantikan oleh semua orang di seluruh dunia.
Sekarang kita lihat gambar. Mereka minta bantuan orang ramai.
Jelas mereka nak suspek munculkan diri.
Pihak berkuasa juga sedang rasa tekanannya.
Kami yakin orang ramai akan cam pengebom ini
dan maklumkan siapa mereka.
Mereka lelaki paling dikehendaki di Amerika malam ini. Mari lihat.
Hari ini, FBI dedahkan Suspek 1 dan Suspek 2.
...dua suspek dan meminta orang ramai untuk mengecam mereka ini
yang bersenjata dan bahaya.
Penyiasat ingin kenal pasti siapa mereka dalam gambar.
Seorang kawan menelefon saya pada pukul 3:00 pagi.
Dia mesej gambar Topi Putih, Topi Hitam.
Dia kata, "Bukankah dia seiras Dzhokhar?"
Saya kata,
"Pertama, awak sedar tak betapa beratnya kata-kata awak
apabila menuduh dia?"
"Awak sedar tak apa awak cakap sekarang?"
"Ini bukan Dzhokhar."
Kami kerja penyelamat.
Dia kapten pasukan gusti.
Budak santai yang popular.
Ia cukup tak masuk akal sampaikan saya yakin itu bukan dia.
Kemudian perbualan itu berakhir, "Ya, betul. Tak mungkinlah."
Namun sekarang saya perlu hidup dengan perasaan dikhianati ini
kerana kawan yang saya sayang dan ambil berat
melakukan perkara itu.
Ia memusnahkan saya.
Apabila fikir balik, puan setuju gambar itu dikeluarkan?
Puan akan terus simpan, atau puan rasa itu tindakan betul?
Saya...
Apa yang berlaku selepas itu ialah perkara yang kami cuba nak elakkan.
Aduhai. Semua unit mohon jawab. Pegawai cedera. Semua unit.
Letupan kuat!
Terjemahan sari kata oleh Jentayu